舊中區警署

舊中區警署，曾經係香港警察總部同中區警區警署，嚮香港島中環荷李活道。佢嘅功能而家已分別由金鐘軍器廠街警政大樓同埋上環海傍分區警署負責。舊中區警署而家原址列為香港法定古蹟，同域多利監獄組成中區警署建築群，而家活化咗做藝術展覽場地，叫「大館」。

史 
舊中區警署建嚮1864年建成，1905年加建。2005年停用之後暫時用嚟開放畀公眾參觀，搞展覽會，以前入場要捐錢，家陣唔使錢。

香港賽馬會之後將中區警署建築群活化成藝術展覽場地，2018年5月29號正式對外開放，新名「大館」係嚟自舊時市民對中區警署嘅俗稱。

香港警署
香港法定古蹟
中環